Gyerünk, kutyus, gyerünk!
- Szeretsz... - Száguldani egy kutyavárosban?
- Szereted... - Ha segítő mancsot nyújtanak?
- Szereted... - A király kocsikat, léghajókat...
- És bicajokat? - Üdv Mancsvárosban!
Gyerünk, kutyus! Gyerünk! Gyerünk, kutyus! Gyerünk!
Tényleg meg akarsz állni? Dehogy!
Akkor gyerünk! Gyerünk, kutyus! Gyerünk!
GYERÜNK, KUTYUS, GYERÜNK!
„Nem sütire megy a játék”
Bocsi, hogy ilyen korán felkeltettelek, de szükségem van a segítségedre.
Neked bármit, Plecsni. De mit is csinálunk pontosan?
Samu arra kérte a kadétokat, hogy pakolják be ezeket a sütis dobozokat.
- Nem tudom, miért. - Tipikus Samu.
- Egyáltalán hol van Samu? - Itt vagyok!
Sziasztok, kadétok! És köszönöm a segítséget, aknakutya!
Akkor vágjunk is bele.
Az utánfutótok Samu csokicsodás sütijével van tele.
Bár fincsi, a mai küldetésetek nem az, hogy megegyétek.
Ez neked is szól, Doug.
Hanem az, hogy szétosszátok.
És az a csapat, aki először végez a kiszállítással,
rákerül a dobozra, mellém.
Még sose került rá a képem semmire!
Csak egy szabály van: egy kutya csak egy dobozzal kaphat.
Gyerünk, kutyusok, gyerünk!
Jóképű és finom.
Taposs bele, Plecsni! Rá kell kerülnünk arra a dobozra!
Egyetértek, Bukfenc.
Ráadásul így közelebb kerülhetek hozzá, hogy én legyek Samu új csapatfőnöke.
Vagy nem.
Samu azon gondolkodik, hogy engem választ.
Plecsninek is ugyanezt mondta.
Akkor gondolom, a mai nyertes lesz előnyben.
- Szerintem is. - Nem fogom hagyni magam, Plecsni!
Ahogy én se, Szélsebes.
Jaj! Lerobbant a robogóm!
Ez elég rosszul néz ki.
Igen. És csak speciális szerszámokkal tudom megszerelni.
El kell vinnünk a műhelybe. Told, kutyus, told!
Jaj, ne! Elfelejtettem, hogy nagypapa és nagymama elutaztak.
- Utaznak? De jól hangzik! - Nem, Bukfenc.
Mert így zárva a műhely,
és nem lesznek szerszámaim a robogóhoz.
Az tényleg nem hangzik jól.
Nagyon gyorsan kéne kiszállítanunk a sütiket.
- A robogóm nélkül nem tudunk nyerni. - De lehet, hogy tudunk!
Ahogy azt Csahos dédapám mindig mondta,
több módja is van egy birka megnyírásának.
Mi köze ehhez birkáknak?
Ez azt jelenti, hogy több megoldás is létezhet.
Szóval azt mondod, hogy másképp is csinálhatjuk?
Igen, és tudom is, hogyan.
Bár ne szerelted volna le a rakétákat erről a traktorról!
Nem illettek hozzám. Nézd! Kutyus előttünk!
Szia! Nem kérsz egy doboz sütit?
Szerintem nem hallotta. Utol kell érnünk.
Maximum sebességre kapcsolok!
Gyerünk már, te traktor! Gyorsabban!
Tessék! Jó étvágyat, és jó zenehallgatást!
Szélsebes megelőzött.
- Mi történt a robogóddal? - Hosszú történet.
Majd meséld el, miután megnyertem a versenyt.
Bukfenc, tudod, hogy imádom a traktorodat, de szükségünk lesz valami gyorsabbra.
- Beszállás a mancsvárosi körjáratra! - Ez így gyorsabb és vidámabb lesz.
És a buszon rengeteg sütit kioszthatunk.
Szálljunk fel!
- Tessék, egy doboz süti. - Köszönöm. Imádom a sütit!
Üljetek le. Indulunk!
De jól haladunk! Végre szuper megoldást találtunk a...
Miért álltunk meg?
Az első megállónk a Vakkancs út sarka,
amit IV. Vakkancs Rozáliáról neveztek el.
Jaj, ne! Azt hiszem egy mancsvárosi városnéző túrába csöppentünk.
Amelyik minden sarkon megáll.
Ő III. Vakkancs Rozália lánya volt,
aki pedig történetesen II. Vakkancs Rozália lánya volt.
- Ezt nem sokan tudják. - Nincs időnk erre, Plecsni!
Van egy ötletem.
Mert több módja is van egy birka kinyírásának.
- Megnyírásának. Sose nyírj ki egy birkát. - Igaz.
Uram, mit szólna, ha megoldanánk, hogy a túra gyorsabb,
szórakoztatóbb legyen, és még többet is tanuljunk közben?
- Mire gondoltatok? - Elkérhetem a mikrofont?
Balra a Vautomotív Szerviz látható, amit a nagyszüleim alapítottak.
Tessék, egy kis süti!
- Ez pedig Mancsváros parkja. - Sziasztok! Repül a süti!
- Még több kutyus! - Jó étvágyat a sütihez!
Igen! Már egy csomó kutyusnak adtunk sütit!
És nézd, itt a belvárosban még sokkal több kutya van!
Köszönöm. Ki gondolta volna, hogy így is lehet csinálni?
- Szívesen segítettünk. De leizzadtam! - Tessék, egy ventilátor.
Hú, köszönöm!
Itt a városközpontban egykettőre megleszünk.
Nézd, mennyi kutyus járkál sütire várva!
Szaglász polgármester, szereti Samu csokicsodás sütijét?
Imádom, ezért is örültem annyira, amikor kaptam egy dobozzal Szélsebestől.
Bocsi, Plecsni.
Itt már mindenki kapott, én meg már a felét szétosztottam.
Ez verseny gyerekjáték. Azaz gyerekédesség.
Még mindig több sütink van, mint Szélsebesnek. Sietnünk kell!
Már tudom is, hogyan!
Szia, Papa! Segítesz nekünk szétosztani a sütiket?
Szívesen tenném, de nem lehet.
- Épp a Titkos Csengő Klubba tartok. - Az meg mi?
Egy klub, ahol a kutyák csengőkről beszélgetnek.
Titokban. Már így is túl sokat árultam el.
Egy csomó kutya egy helyen! Adhatnánk nekik sütit!
Ó, imádják a sütit! Majdnem annyira, mint a csengőket. Gyertek!
Furcsa. A Titkos Csengő Klub ajtaján nincs csengő.
Dehogy nincs! Csak titkos.
Hú!
Ki kíván belépni a Titkos Csengő Klub ajtaján?
Szia, Niki! Plecsni és Bukfenc sütit hozott a klubtagoknak.
- Megcsinálhatják a tesztet? - Tesztet?
Csak tagok léphetnek be. Ezért kell a teszt.
Menni fog.
Először le kell tennetek a csengő esküt.
Ismételjétek Papa után.
- Mindig csak csöngetek, soha sem kopogok. - Mindig csak csöngetek, soha sem kopogok.
Született tehetségek vagytok.
Mi? Még egy ajtó van az ajtó mögött?
- Ez egy Titkos Csengő Klub. - Jöjjön a feladvány.
- Kop-kop! - Ki az... várjunk csak.
Megesküdtünk, hogy soha sem kopogunk. Ez egy beugratós kérdés.
Eltaláltad!
Most jön az utolsó feladat.
Épp a nagymamának segítetek a bevásárlással.
Fogjátok meg ezt. Meg ezt.
És most csöngessetek be.
Most mi lesz, Plecsni?
Nincs szabad kezünk.
Hacsak...
Ezennel a Titkos Csengő Klub tagjaivá avatlak benneteket.
Gratulálok!
- De jó! - Olyan büszke vagyok rátok!
Akkor kezdődjön a sütiosztás!
Milyen kedves tőlük, hogy még ajándékkosarat is adtak!
És biztos, hogy Szélsebes nem hozott sütit a Titkos Klubba.
Már biztos kezdünk felzárkózni.
Papa még mindig csengőzik, úgyhogy új járgányt kell találnunk.
Nézd, görkorik!
Vajon miért dobták ki őket?
Nincs időnk tétlen elmélkedésre. Korizz, kutyus, korizz!
- Leestek a hátsó kerekeim. - Még így is tökéletesen gurul.
Ingyen süti mindenkinek!
- Kezdek kifogyni a kerekekből. - Ha kitör a frász, lovacskázz!
Hát, most már tudjuk, miért dobták ki őket.
Hú, micsoda figura volt! Tessék, egy lufi.
Egy lufit sose utasítanék vissza. Tessék, egy doboz süti.
Mizujs, kutyusok? Feladjátok?
Nem, még versenyben vagyunk. Már csak négy dobozunk van.
Nekem már csak egy. És azt is tudom, ki kapja meg.
Négy kutya van a léghajón.
A léghajókikötőben fogom várni őket.
Most mitévők legyünk? Biztosan ő fog hamarabb odaérni.
Van egy ötletem.
Lehet, hogy van még egy módja a birkanyírásnak.
Éljen! Igazad van!
Mi nem érnénk a kikötőhöz Szélsebes előtt.
De a sütik még lehet, hogy hamarabb odaérnek a léghajóhoz, mint ő.
Repülj, süti, repülj!
Igazad volt, Adam. Ez a játék tényleg nagyon élvezetes.
Hú, repülő sütik!
- Éljen! - Minden sütit kiosztottunk!
Plecsni, Bukfenc! Remélem, készen álltok a fotózásra.
Ti nyertetek.
Plecsni és Bukfenc a Samu csokicsodás sütijei új arca.
Szép munka, srácok!
Gratulálok! Megtisztelő volt veled versenyezni.
- Köszönöm! Veled is. - Plecsni, Szélsebes!
Dicséretre méltó a sportszerűségetek.
Mindkettőtökből remek csapatfőnök válhat.
Figyelni foglak titeket.
Olyan büszke vagyok!
„A Csodálatos Csokorcsfield”
Hú, de jó illat van, és de szép minden!
Várod már a szülinapi bulidat, Nyí?
- Kibonthatja Nyí az egyik ajándékát? - Persze.
A Vau családban az a szokás, hogy egy ajándékot kibontunk még az ünneplés előtt.
Egy játék varázspálca, mert szeretsz varázsolni.
A varázslásról jut eszembe, van egy meglepetésem.
A Csodálatos Korcsfield is fel fog lépni ma a szülinapodon.
Plecsni ötlete volt.
És mindjárt kezdődik is az előadás. Megyek, leellenőrzöm a színpadot.
Papa, te meg ne edd le az összes mázt a tortáról!
De olyan finom!
- De jól néz ki minden, Bukfenc! - Köszi. Készen állunk a nagy mutatványra!
- Itt vagyok! - Te is hallottad?
- Ki van ott? - Én, a Csodálatos Korcsfield.
- Hát, én csak egy csokornyakkendőt látok. - Lehet, hogy álmodunk?
Biztosíthatlak, hogy ez nem álom. Ez ma reggel történt velem.
Épp egy új trükkön dolgoztam, amivel eltüntethetem a nyakkendőmet.
- De én tűntem el helyette. - Jaj, ne!
Ezért sajnos le kell mondanom a mai fellépést.
Nem mondhatod le! Már mondtam Nyínek, hogy fellépsz a szülinapján!
Sajnálom, de a bűvészet a mancsomban van.
Ami jelenleg láthatóan nem látható.
- És nem lehet valahogy visszafordítani? - Szinte lehetetlen.
Két bátor kalandorra lenne hozzá szükség.
Egy gyors és egy bűvész kutyusra.
- Bár ismernénk ilyen kutyusokat! - Mi pont ilyen kutyusok vagyunk, Bukfenc.
Én gyors vagyok, te meg bűvész.
Hát, régóta nem gyakoroltam, de emlékszem még egy-két trükkre.
Akkor ne vesztegessük az időt!
Hozzatok nekem egy varázsköpönyeget Szabó Szabinától.
Az útvesztő egy varázslatos szegletében van a boltja.
Tényleg? És azon belül pontosan hol?
Nem tudom. Nem túl jó a tájékozódási képességem.
Mindig csak hopp, megjelenek, ahol kell.
Ne aggódj, megtaláljuk. Gyere, Bukfenc!
Én itt várok rátok. Siessetek!
Sehol se találom!
Na, ez már biztos az lesz.
- Mégsem. - Még egy zsákutca?
Már bejártuk az útvesztő minden zugát. A bolt egyszerűen nincs sehol.
- Nem lehet, hogy az az? - Jól kiszúrtad, Bukfenc!
Szabó Szabina! Szia! Tudsz nekünk segíteni?
Siessetek, mindjárt bezár a bolt!
- Várj! - Kapaszodj, Bukfenc!
Tudtam, hogy sikerülni fog!
Szia, Szabina! A Csodálatos Korcsfield küldött.
- Csokornyakkendővé változtatta magát. - Legalább nem gombbá.
A gomboktól kiráz a hideg.
Szóval kéne egy köpeny, hogy visszaváltoztassuk.
De csak bűvészek kaphatnak köpenyt.
Bűvésztehetségeteket bizonyítandó, mondjátok meg, hol van a köpeny.
Cseles rekeszek, lebegve keveredjetek!
Gyerünk, Bukfenc, ehhez te értesz!
Melyik dobozban van a köpeny?
Valami rémlik ezzel kapcsolatban.
A köpeny egyik dobozban sincs. Szabina föle mögött van!
- Bukfenc, ez fantasztikus volt! - A köpeny a tiéd.
És ezzel mára végeztem is. Viszlát!
Hát akkor menjünk.
Már itt vannak a vendégek. Siessünk!
- Hol van Korcsfield? - Pszt! Itt vagyok!
- Miért bújtál el? - Mert itt vannak a vendégek.
- Nem akartam, hogy így lássanak. - Itt a varázsköpönyeg.
Nagyszerű! Így megint előtűnhetek.
- Remek. - Amint szereztek nekem egy varázskalapot.
Tessék?
A könyvem szerint kell egy varázskalap a varázshegyen lévő
varázskalapboltból.
És nem tudod véletlenül, hol van az a hegy?
Talán egy hegyvidéken? Tudjátok, ahol olyan sok hegy van.
Majd rájövünk magunktól.
Léghajó!
Madarak!
Hegyek!
- De melyik a varázshegy? - Szerintem már látom is.
Nagyon megy ez neked.
- Ehhez fejjel lefelé kell repülni? - Nem, csak jól esett.
Sziasztok! Tetszik a varázskalapom?
Lídia néni? Te vagy az?
Nem, nem. Én Melódia néni vagyok.
Lídia néni testvére. Teljesen mások vagyunk.
Lídia azt kérdezi, hogy „Tetszik a kalapom?”
Én pedig azt, hogy „Tetszik a varázskalapom?”
Az tényleg más.
Melódia néni, egy varázscilindert kell vinnünk a Csodálatos Korcsfieldnek.
Ez lesz az. De csak igazi bűvészeknek adhatom oda.
- Bukfenc igazi bűvész. - Azt be is kell bizonyítani!
Húzz elő egy sonkás szendvicset a kalapból. Három lehetőséged van.
Plecsni, nem biztos, hogy ehhez ismerem a varázsigét.
Akkor is próbáld meg. Nyí csak rád számíthat!
Abrakasonkadarab! Biztos nem ez az.
- Hókuszendvicsókusz! - Már csak egyszer próbálkozhatsz.
- Az pont elég neked, Bukfenc. - Hadd gondolkozzak.
Meg tudom csinálni. Csiribonkás csiribendvics!
A kalap a tiéd.
Köszönöm.
Még mustárt is tett bele. Nagyon finom.
Papa most vágja fel a tortát. Tudod, hogy ez mit jelent!
- Hogy mindenki kap fincsi sütit? - Igen.
De azt is, hogy mindjárt kezdődik az előadás! Siessünk!
- Megvan a varázskalap is! - Akkor most már előtűnhetsz!
- Fogadjunk, hogy kell még valami. - Sajnálom, de igen.
A könyvem szerint kell még egy pálca Farigcsától, az erdőből.
Az erdőből? De mindjárt kezdődik a műsor!
Nem tudnál mégis nyakkendőként fellépni?
Lehetetlen. Már mondtam, hogy minden a mancson múlik.
Szóval kell a mancsod. Akkor megszerezzük azt a pálcát.
És tudod, hogy hol él pontosan ez a Farigcsa?
Történetesen igen.
De figyelmeztetlek, hogy Farigcsa néha kicsit... morcos.
Hohó! Miért zavartátok meg a nyugalmam?
- Ő lehet az a morcos fickó? - Igen, biztos vagyok benne.
Szia! Izé... szükségünk lenne egy varázspálcára,
hogy egy csokornyakkendőből megint Korcsfield lehessen.
Ezeket a pálcákat csak bűvészek használhatják.
Bizonyítsátok be, hogy megérdemlitek! Mondjuk azzal, hogy...
Lebegtettek engem.
Plecsni... Ez igazán haladó szintű trükk. Nem biztos, hogy menni fog.
- Dehogynem! Nyíért meg tudod csinálni! - Rendben. Megpróbálom.
Lebegj.
Hoppá, bocsánat! Mindjárt helyrehozom. Lebegj!
Egy pillanat. Máris... Lebegj!
Elég ebből! Nem érdemled meg a pálcát!
- Jaj, ne! Bocsi, Plecsni. - Várj!
Farigcsa úr, Bukfenc remek bűvész,
és ha kap még egy esélyt, azonnal be is fogja bizonyítani.
- Igen? - Igen.
Gondolj a rengeteg trükkre, amit egy mancssuhintással csináltál.
Mancssuhintás? Ez az!
Korcsfield is azt mondta, hogy minden a mancson múlik. Csak egy mancssuhintás.
Lebegj!
- Sikerült! - Sikerült!
Hú, ez jó volt! A pálca a tiéd.
De most aztán tűnés!
Itt a pálca!
- Most már vissza tudod változtatni magad. - Ott van Plecsni.
Plecsni! Készen állunk a nagy Korcsfield fellépésére.
- Csak egy perc! - Mit csináljunk?
Egy bűvész nem várakoztathatja meg a közönségét.
- Akkor a színpadon csináljuk. - És ha nem sikerül?
Azt mondják, egy nagy bűvész vagy bűvészként arat sikert,
vagy nyakkendőként vall kudarcot.
Ezt mondják? Szerintem kicsit túlságosan illik erre a helyzetre.
Üdv mindenkinek Nyí nagy szülinapi bűvészelőadásán!
Korcsfield első mutatványában ebből a lebegő csokornyakkendőből fog előbújni!
- Ó! - Húha!
Mit csináljunk?
Te tartsd a kalapot a köpeny fölé, te pedig suhints a pálcával,
és olvasd fel a varázsigét a könyvből.
„Egyet se félj, nagy bűvész! Itt és most előtűnsz, kész!”
Azt a mindenit!
Tapsot a szülinap hőseinek! Plecsni és Bukfenc!
Azt hiszem, Nyí élvezi a műsort.
Most pedig elővarázsolok egy nyulat a cilinderből.
Még meg kell szoknom az új pálcámat.
P. D. EASTMAN KÖNYVE ALAPJÁN KIADJA A RANDOM HOUSE
Vauauau
A feliratot fordította: Kakuszi Panna